Linoleum er et naturligt materiale - og derfor også et miljøvenligt valg. Selve ordet 'linoleum' er en sammentrækning af de latinske ord for hør 'linum' og olie 'olium'. Materialet består af linolie, harpiks, kalk og kork-, sten- og træmel, som holdes sammen af et lærred af vævet hessian og plantefibre. Resultatet er et blødt og ekstremt slidstærkt naturmateriale, som i mange år har været brugt til gulvbelægning og bordplader. Men nu har det også fundet vej til vores køkkenfronter.